CELEX: 32022R0658
Language: el
Date: 2022-04-21 00:00:00
Title: Εκτελεστικός κανονισμός (ΕΕ) 2022/658 του Συμβουλίου της 21ης Απριλίου 2022 για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

21.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 120/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/658 ΤΟΥ ΣΥΜΒΟΥΛΙΟΥ
         της 21ης Απριλίου 2022
         για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.
                  
               
                     (2)
                  
                  
                     Η Ένωση εξακολουθεί να καταδικάζει τις ενέργειες και τις πολιτικές που υπονομεύουν την εδαφική ακεραιότητα της Ουκρανίας.
                  
               
                     (3)
                  
                  
                     Το Συμβούλιο θεωρεί ότι θα πρέπει να προστεθούν δύο άτομα στον κατάλογο των προσώπων, οντοτήτων και φορέων που υπόκεινται στα περιοριστικά μέτρα που ορίζονται στο παράρτημα I του κανονισμού (ΕΕ) αριθ. 269/2014 για τον ρόλο τους στην υπονόμευση ή την απειλή κατά της εδαφικής ακεραιότητας, της κυριαρχίας και της ανεξαρτησίας της Ουκρανίας και διότι επωφελήθηκαν από Ρώσους ιθύνοντες που είναι υπεύθυνοι για την προσάρτηση της Κριμαίας ή την αποσταθεροποίηση της ανατολικής Ουκρανίας.
                  
               
                     (4)
                  
                  
                     Ο κανονισμός (ΕΕ) αριθ. 269/2014 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 269/2014 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  ΕΕ L 78 της 17.3.2014, σ. 6.
      
      
         
            ΠΑΡΑΡΤΗΜΑ
            Τα ακόλουθα πρόσωπα προστίθενται στον κατάλογο φυσικών και νομικών προσώπων, οντοτήτων και φορέων που περιλαμβάνεται στο παράρτημα I του κανονισμού (ΕΕ) αριθ. 269/2014:
            Πρόσωπα
            
               
                            
                        
                        
                           Ονοματεπώνυμο
                        
                        
                           Πληροφορίες ταυτοποίησης
                        
                        
                           Αιτιολογία
                        
                        
                           Ημερομηνία καταχώρισης
                        
                     
                           «211.
                        
                        
                           Serhiy Vitaliyovich KURCHENKO
                           (στα ουκρανικά: Сергiй Вiталiйович КУРЧЕНКО; στα ρώσικα: Сергей Витальевич КУРЧЕНКО)
                        
                        
                           Φύλο: άρρεν
                           Ημερομηνία γέννησης: 21.9.1985
                           Τόπος γέννησης: Kharkiv, Ουκρανία
                           Ιθαγένεια: Ουκρανική
                        
                        
                           Ο κ. Serhiy Kurchenko είναι Ουκρανός επιχειρηματίας. Με την υποστήριξη των φιλορώσων αυτονομιστών, ανέλαβε τον έλεγχο πολλών μεγάλων μεταλλουργικών, χημικών και ενεργειακών μονάδων στις περιοχές του Ντονμπάς υπό την κατοχή των αυτονομιστών. Η εταιρεία του “Gaz-Alliance” κατείχε το μονοπώλιο εξόρυξης άνθρακα στο Ντονμπάς μετά τον εκτοπισμό των ανταγωνιστών της από την αγορά, ο οποίος σύμφωνα με πληροφορίες έγινε με τη βοήθεια της Ρωσίας. Οργάνωσε και επωφελήθηκε από το παράνομο πρόγραμμα εξαγωγής άνθρακα από το Ντονμπάς στη Ρωσία και την Ευρώπη παρά τις κυρώσεις της ΕΕ. Ο άνθρακας που εξορύσσεται στα ορυχεία του κ. Kurchenko επανακαταχωρίστηκε και εξήχθη παράνομα μέσω ρωσικών λιμένων.
                           Ο κ. Kurchenko βοήθησε μεγάλες ρωσικές εταιρείες και κρατικές εκμεταλλεύσεις να παρακάμψουν τα περιοριστικά μέτρα της ΕΕ ενεργώντας ως υπεργολάβος τους στα εδάφη που ελέγχονται από τη Ρωσία. Ενήργησε ως ενδιάμεσος στις ρωσικές εξαγωγές φυσικού αερίου, καυσίμων και ηλεκτρικής ενέργειας στα μέρη του Ντονμπάς υπό την κατοχή των αυτονομιστών, τα οποία ενίσχυσαν τον ανεξάρτητο ενεργειακό εφοδιασμό τους και υπονόμευσαν την οικονομική τους ολοκλήρωση με την Ουκρανία. Επιπλέον, παρέδωσε καύσιμα στην παρανόμως κατεχόμενη χερσόνησο της Κριμαίας. Με τον τρόπο αυτό, ενίσχυσε την ανεξάρτητη προμήθεια ενέργειας της εν λόγω περιοχής. Είναι εξάλλου ο ιδιοκτήτης της μεγαλύτερης αποθήκης πετρελαίου στη χερσόνησο της Κριμαίας.
                           Ως εκ τούτου, επωφελήθηκε από τους Ρώσους ιθύνοντες που είναι υπεύθυνοι για την προσάρτηση της Κριμαίας και την αποσταθεροποίηση της ανατολικής Ουκρανίας, πραγματοποίησε συναλλαγές με τις αυτονομιστικές ομάδες στην περιοχή του Ντονμπάς της Ουκρανίας και υποστήριξε ενεργά δράσεις και πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           21.4.2022
                        
                     
                           234.
                        
                        
                           Yevgeniy Viktorovich PRIGOZHIN
                           (Евге'ний Ви'кторович ПРИГО'ЖИН)
                        
                        
                           Ημερομηνία γέννησης: 1.6.1961
                           Τόπος γέννησης: Λένινγκραντ, πρώην ΕΣΣΔ (νυν Αγία Πετρούπολη, Ρωσική Ομοσπονδία)
                           Ιδιότητα: εξέχων επιχειρηματίας, με στενούς δεσμούς με τη ρωσική πολιτική ηγεσία
                           Συνδεδεμένα πρόσωπα: Lyubov Valentinovna Prigozhina (σύζυγος)· Violetta Prigozhina (μητέρα);
                           Συνδεδεμένες οντότητες: Wagner Group, Internet Research Agency, Concord company group, Concord Management and Consulting LLC, Megaline LLC
                           Ιθαγένεια: Ρωσική
                           Φύλο: άρρεν
                        
                        
                           Ο Yevgeniy Prigozhin είναι εξέχων Ρώσος επιχειρηματίας με στενούς δεσμούς με τον πρόεδρο Πούτιν και το ρωσικό Υπουργείο Άμυνας. Είναι ο χρηματοδότης και ανεπίσημος επικεφαλής της ομάδας Wagner, μιας ιδιωτικής στρατιωτικής οντότητας με έδρα τη Ρωσία, ο οποίος είναι υπεύθυνος για την ανάπτυξη μισθοφόρων της ομάδας Wagner στην Ουκρανία.
                           Η Concord, άλλως γνωστή και ως KOMBINAT PITANIYA KONKORD OOO, εταιρία την οποία ο Prigozhin ίδρυσε και κατείχε έως τον Νοέμβριο του 2019, και ένας όμιλος άλλων εταιριών με δεσμούς με αυτόν, συμπεριλαμβανομένων των Concord Management and Consulting LLC και Megaline LLC, επωφελήθηκε από μεγάλες δημόσιες συμβάσεις με το ρωσικό Υπουργείο Άμυνας μετά την παράνομη προσάρτηση της Κριμαίας από τη Ρωσία και την κατοχή της ανατολικής Ουκρανίας από αυτονομιστές που υποστηρίζονται από τη Ρωσία.
                           Ως εκ τούτου, είναι υπεύθυνος και έχει εφαρμόσει ενεργά δράσεις που έχουν υπονομεύσει και απειλήσει την εδαφική ακεραιότητα, την κυριαρχία και την ανεξαρτησία της Ουκρανίας. Επωφελήθηκε, επίσης, από Ρώσους ιθύνοντες υπεύθυνους για την προσάρτηση της Κριμαίας και την αποσταθεροποίηση της ανατολικής Ουκρανίας.
                        
                        
                           21.4.2022»